A Bizottság határozata
(2001. december 28.)
a tagállamok által juh- és kecskefélék behozatalára feljogosított harmadik országok jegyzékeinek megállapításáról szóló 97/232/EK határozat módosításáról
(az értesítés a C(2001) 4650. számú dokumentummal történt)
(EGT vonatkozású szöveg)
(2002/3/EGK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1452/2001/EK rendelettel [1] módosított, a szarvasmarhafélék, a sertések és a friss hús harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre [2] és különösen annak 3. cikke (1) bekezdésére, valamint 8. cikkére,
mivel:
(1) A legutóbb a 2001/10/EK bizottsági határozattal [3] módosított 91/68/EGK tanácsi irányelv [4] meghatározza a juh- és kecskefélék Közösségen belüli kereskedelmét szabályozó állat-egészségügyi feltételeket.
(2) A legutóbb a 2001/600/EK [5] határozattal módosított 97/232/EK bizottsági határozat [6] megállapítja azon harmadik országok jegyzékét, amelyekből a tagállamok engedélyezik juhok és kecskék behozatalát.
(3) A Brucellosis melitensis Romániában legalább öt éve bejelentési kötelezettség alá tartozó betegség, legalább öt éve nem történt hivatalosan megállapított megbetegedés, és a vakcinázást legalább három éve felfüggesztették; ezért ez az ország megfelel a 91/68/EGK irányelv A. melléklete 1. fejezetének II. 1. b) pontjában meghatározott követelményeknek.
(4) Egy 2001. júliusában végzett bizottsági kiküldetést követően megállapítható, hogy az illetékes romániai állat-egészségügyi szolgálatok ellenőrzései megfelelőek, és a Brucella melitensisre vonatkozó állat-egészségügyi helyzet kielégítő.
(5) Továbbá Románia vállalja, hogy megfelel a 91/68/EGK irányelv A. melléklete 1. fejezetének II. 2. pontjában megállapított követelményeknek, és ezért a romániai gazdaságokba bevitt juhoknak és kecskéknek meg kell felelniük a 91/68/EGK irányelv A. melléklete 1. fejezetének I. D. pontjában meghatározott követelményeknek.
(6) Románia ezért megfelel a hivatalosan Brucellosis melitensis-mentessé nyilvánítás feltételeinek, és a 97/232/EK határozatot ennek megfelelően kell módosítani.
(7) Az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 97/232/EK határozat mellékletének "5. RÉSZE" helyébe e határozat melléklete lép.
2. cikk
Ezt a határozatot 2002. január 1-jétől kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 2001. december 28-án.